Donauquelle - Alemannische Wikipedia

# Donauquelle

### Us der alemannische Wikipedia, der freie Dialäkt-Enzyklopedy

| Dialäkt: Bodeseealemannisch (Baar)

Quelle bim Donaueschinger Schloß
Bregquelle bi Furtwange

Di Donau entschpringt im Schwarzwald-Baar-Kreis im südliche Bade-Württeberg und goht durch insgsamt zehn europäischi Länder, bevor si i s Schwarze Meer mündet. De Fluß isch 2845 beziehungswiis 2888 Kilometer lang, je nochdem, ob mer ab Donaueschinge oder ab Furtwange rechnet.

## [ändere] Drei Theorie iber de Donauurschprung

### [ändere] Brigach und Breg

„... bringen die Donau zuweg.“ So goht en alte Merkschpruch, wo villi Liit scho i de Schuel uswendig gleert hond. Di zwoe Flüss Brigach und Breg kummet beidi us em Schwarzwald und vereiniget sich kurz hinder Donaueschinge. D’ Brigach isch 43 km lang und entschpringt uff 925 Meereshöhi bi Sankt George, goht vo dert iber Villinge und d’ Gmond Brigachtal gi Donaueschinge. De länger vo de zwoe Quellflüss isch d’ Breg, sie isch 49 km lang, entschpringt uff 1078 Meter Meereshöhi bi Furtwange und goht iber Briilinge und Hifinge gi Donaueschinge. Erscht ab dere Stell, wo sich Brigach und Breg treffet, hoeßt de Fluß offiziell Donau.

### [ändere] D' Quelle bim Donaueschinger Schloss

De Donaubach isch e glei Bächli, wo nebem Fürschtlich Fürschtebergische Schloss mitte i de Stadt Donaueschinge us ere Kaarschtquelle entspringt. De Bach goht e paar hundert Meter durch de Fürschtlich Park und lauft denno i d Brigach, kurz bevor sich d’ Brigach mit de Breg veroeniget. D’ Quelle bim Schloß isch sit em 18. Johrhundert mit ere Muur iigfasst. Hit stoht dert e greisrund Quellbecke mit ere Figuregruppe vom Adolf Heer us dem Johr 1895, wo darschtellt wi d’ Motter Baar ire Deechter Donau de Weg zoeget. D' Kaarschtquelle bim Donaueschinger Schloß gilt im Allgemeine als historischi Donauquelle.

### [ändere] D’ Bregquelle bi Furtwange

D’ Bregquelle isch nerdlich vo Furtwange am Kolmehof und ka ebefalls als Donauursprung gelte. Fer d' Bregquelle sprechet zum oente hydrologischi Gründe, well d’ Breg vergliche mit de Brigach länger isch und meh Wasser het, und usserdem d’ Quelle 150 Meter höher liit wi selli vo de Brigach. Geologisch spricht defir, daß vo allene Donauzueflüss, wos giit, d’ Bregquelle am wiiteschte vo de Mündung im Donaudelta entfernt isch. Us dene Gründe wird au d’ Bregquelle immer wider als Donauquelle bezoechnet.

## [ändere] Widerlegti Meinunge

I de Vergangeheit hets au Versueche gä zum d’ Brigach- oder d’ Innquelle als Donauquelle deklariere. Selli Meinunge deerftet aber eher lokalpatriotisch motiviert gsi si und sind niä allgemein anerkannt worre.

## [ändere] Geodatene

- Donaubachquelle: 47° 57' 7" N, 8° 30' 9" O
- Bregquelle: 48° 5' 42" N, 8° 9' 18" O
- Zemmetfluss vo Brigach und Breg: 47° 57' 4" N, 8° 31' 14" O

## [ändere] Weblinks

- Websiite vom Kolmenhof an de Bregquelle mit uusführliche Informatione
- Websiite vom Fürstenberg-Gymnasium Donaueschingen mit historische Bild-Dokumente zum Donaubach

Vun "http://als.wikipedia.org../../../d/o/n/Donauquelle.html"

Kategorie: Artikel uf Bodeseealemannisch | Fluss

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch